ما بيحب الزينة و الأغاني و عجقة العيد و بيعيّط عالولاد إذا ضحكوا عالعالي... متل كأنّو حاطط قانون الفرح ممنوع و العيد ممنوع.
كل الجيران كانو يقولو هالزلمي شو سئيل بس هنّي ما بيعرفو إنّو هالختيار خسر إبنو بحادث سيّارة ليلة العيد كرمال هيك عم يتصرّف بهالطريقة...
ما تحكموا عالناس و عالمظاهر، لا تدينوا كي لا تدانوا و انشالله الطفل يسوع ما بيترك حدا زعلان بهالعيد و بيفوّت أمل و رجا عا بيوت الكل و بيمحي الحزن من العيون و القلوب و بيداوي كل الجروح... الله معكن.